Leukemie: As die witbloedselweermag faal(Foto: iStock) Witbloedselle is die liggaam se soldate wat hom teen infeksie en siektes beskerm. Soms ontwikkel abnormale witbloedselle egter teen só ŉ strawwe spoed dat dit normale witbloedselle, rooibloedselle en bloedplaatjies, wat onder meer suurstof na lewensnoodsaaklike liggaamsdele vervoer en met bloedstolling help, verdring en leukemie veroorsaak. Augustus is Leukemiebewustheidsmaand en luidens die resultate van ŉ studie wat in 2021 gepubliseer is, ly sowat 2,4 miljoen mense aan dié soort kanker. Die woord leukemie is ŉ samestelling van die Griekse woorde vir “wit” (leukos) en “bloed” (haima). Leukemie, wat ook bloedkanker genoem word, word gekenmerk deur die vinnige groei van abnormale bloedselle, gewoonlik ontwikkelende (of onvolwasse) witbloedselle. Hierdie onbeheersde selgroei vind in die beenmurg plaas, waar die meeste van die liggaam se bloed vervaardig word. In teenstelling met ander soorte kanker, vorm leukemie gewoonlik nie ŉ groeisel of gewas wat op X-strale of CT-skanderings opgemerk kan word nie. Sommige soorte leukemie kom meer algemeen by kinders voor, terwyl ander soorte meer dikwels by volwassenes gevind word. Daar word tussen akute en chroniese leukemie onderskei. By akute leukemie verdeel die selle blitsig en vorder die siekte vinnig. Die persoon sal binne weke siek begin voel. Akute leukemie is lewensgevaarlik en vereis onmiddellike mediese sorg. Dit is die algemeenste kanker by kinders. Chroniese leukemie vorder op sy beurt stadiger. As jy chroniese leukemie het, kan jy vir jare geen simptome opmerk nie. Chroniese leukemie is meer algemeen by volwassenes as by kinders. Vier hoofsoorte leukemie word onderskei: (Foto: iStock) Simptome sluit in: Hoewel leukemie dikwels meer gereeld by mans voorkom, kan enigeen leukemie ontwikkel. Studies het wel faktore geïdentifiseer wat jou risiko kan verhoog: Diagnostiese toetse kan die volgende insluit: Die behandelingsprotokol vir leukemie hang af van die soort leukemie, die persoon se ouderdom asook sy of haar algehele gesondheid. Dit kan insluit: Bykomende bronne: Cleveland Clinic, Mayo Clinic, Healthline, WebMD, Cancer.org en Medlineplus.